
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση τον» εγκεκριμένου ρυμοτομικού σχεδίου του Δήμου 
Αμαρουσίου (Αττικής) και επιβολή προκηπίου. 1 

Τροποποίηση του ρυμοτομικού σχεδίου του Δήμου Αμπελοκήπων 
(Ν. Θεσσαλονίκης) με το χαρακτηρισμό χώρου ανέργεσης δη¬ 
μοτικού κτιρίου αναψυχής και καθορισμός των όρων και περιο¬ 
ρισμών δόμησης αυτού. 2 

ΑΠΟΦΑΣΕΙΣ 

Χαρακτηρισμός ως διατηρητέων των κτιρίων που βρίσκονται στις 


οδούς: α) Νοταρά 17, β) Τσαμαδοέ 34 και γ) Νοταρά 29 και 
Δεληγιάννη 11 στην περιοχή Εξαρχείων στην Αθήνα και καθο¬ 
ρισμός ειδικών όρων και περιορισμών δόμησης αυτών. 3 

Αναστολή οικοδομικών εργασιών και χορήγησης οικοδομικών 
αδειών στην περιοχή της υπ’ αριθ. 6 επαρχιακής οδού (τμήμα: 

Πάστρα —' Αγ. Δημήτριος) Ν. Ζακύνθου. 4 

Αναστολή οικοδομικών εργασιών και χορήγησης οικοδομικών 
αδειών στην περιοχή της υπ’ αριθ. 4 επαρχιακής οδού (τμήμα: 
Ζάκυνθος —Αμπελόκηποι) Ν. Ζακύνθου. 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του εγκεκριμένου ρυμοτομικού σχεδίου του Δήμου Αμα¬ 
ρουσίου (Αττικής) και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 
και 70 . 

2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 


3. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παράγρ. 1. 

4. Τις αριθ. 250/84 και 81/85 γνωμοδοτήσεις του Δημοτικού 
Συμβουλίου του Δήμου Αμαρουσίου (Αττικής). 

5. Την αριθ. 48/1986 γνωμοδότηση του Κεντρικού Συμβουλίου 
Περιβάλλοντος, Χωροταξίας και Δημοσίων Έργων. 

6. Την αριθ. 317/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων ' Εργων, άποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Αμαρουσίου 
Αττικής στό αριθ. 216 οικοδομικό τετράγωνο στη συμβολή των οδών 
Σαλαμίνας, Βασ. Σοφίας με τον καθορισμό κοινοχρήστου χώρου πρα¬ 
σίνου και τη μετατόπιση των οικοδομικών και ρυμοτομικών γραμμών, 
όπως φαίνεται στο Ν σχετικό πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Διεύθυνσης Πολεοδομικών 
Εφαρμογών με την αριθ. 44604/1986 πράξη του και συνοπτικό του 
αντίτυπο δημοσιεύεται με το παρόν διάταγμα. 

Άρθρο 2. 

Καταργείται το προβλεπόμενο από το εγκεκριμένο ρυμοτομικό σχέ¬ 
διο προκήπιο των οικοπέδων που βρίσκονται στο αριθ. 216 οικοδο¬ 
μικό τετράγωνο και έχουν πρόσωπο στη συμβολή των οδών Σαλαμί¬ 
νας και Βασ. Σοφίας και επιβάλλεται νέο πλάτους πέντε (5) μέτρων 
όπως φαίνεται στο ίδιο ως άνω διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Τροποποίηση του ρυμοτομικού σχεδίου του Δήμου Αμπελοκήπων (Ν. 

Θεσσαλονίκης) μ* το χαρακτηρισμό χώρου ανέγερσης δημοτικού 

κτιρίου αναψυχής και καθορισμός των όρων και περιορισμών δό¬ 
μησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκα» και συμπληρώθηκα» καί ειδικότερα τα άρθρα 3, 9, 
11, 29 καί 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). ' 

3. Τις διατάξεις του Ι)[. 1577/85 (ΦΕΚ 210/Α) και ειδικότερα τα 
άρθρα 7 και 8. 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

6. Την αριθ. 75724/1151/30.12.83 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περι¬ 
βάλλοντος (ΦΕΚ 767/Β) και ειδικότερα το άρθρο 4. 

7. Την αριθ. 240/1985 γνωμοδότηση του Δημοτικού Συμβουλίου 
Αμπελοκήπων. 

8. Την αριθ. 75/1986 γνωμοδότηση του Συμβουλίου Χωροταξίας, 
Οικισμού και Περιβάλλοντος Ν. θεσ/νίκης. 

9. Την αριθ. 319/1986 γνωμοδότηση του Συμβουλίου της Επι¬ 
κράτειας, με πρόταση του Τπουργού Περιβάλλοντος, Χωροταξίας και 
Δημοσίων Έργων, αποφασίζουμε: 


'Αρθρο 1. 

Εγκρίνεται η τροποποίηση του ρυμοτομικού σχεδίου Αμπελοκήπων 
Θεσσαλονίκης στην περιοχή των Συμμαχικών Νεκροταφεία», της 
οποίας το σχέδιο εγκρίθηκε με τα από 14.8.61 (ΦΕΚ 113/Δ) και 
29.12.1962 (ΦΕΚ 17/Δ/63) διατάγματα, με το χαρακτηρισμό χώ¬ 
ρου ανέγερσης δημοτικού κτιρίου αναψυχής, στη συμβολή τα» οδών 
Ακριτών και Λαγκαδά, όπως φαίνεται με στοιχεία ΑΒΓ ΔΕΖΗΘ 
I Κ Α στο σχετικό πρωτότυπο διάγραμμα σε κλίμακα 1:500, που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την αριθ. 44602/1986 πράξη του και που συνοπτικό του 
αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου ορίζονται 
ως εξής: 

1. Μέγιστο ποσοστό κάλυψης είκοσι τα εκατό (20%) της επιφά¬ 
νειας του χώρου. 

2. Συντελεστής δόμησης οκτώ δέκατα (0,8). 

3. Απόσταση του κτιρίου από τη ρυμοτομική γραμμή της οδού 
Ακριτών οκτώ (8) μέτρα και από τη ρυμοτομική γραμμή της οδού 
Λαγκαδά πενήντα (50) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 10 Ιουλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 









ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6503 


ΑΠΟΦΑΣΕΙΣ 

Αριθ. 46637/2457 (3) 

Χαρακτηρισμός ως διατηρητέων των κτιρίων ποι> βρίσκονται στις 

οδούς: α) Νοταρά 17, β) Τσαμαδοϋ 34 και γ) Νοταρά 29 καί 

Δεληγιάννη 11 στην περιοχή Εξαρχείων στην Αθήνα και καθορι¬ 
σμός ειδικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τρο¬ 
ποποιήθηκε με την αριθ. 28112/356/17.4.1985 όμοια απόφαση 
(ΦΕΚ 205/Β/85). 

3. Την από 30.5.1986 αιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7). 

4. Την από 12.6.86 (αρ. πρ. 46637/2457/13.6.86) απάντηση 
των Ίωνα Κυριαζόπουλου και Κων/νου-Ερρίκου Γαλάνη, και τις από 
23.5.86 (αρ. πρ. 38463/2189/23.5.86) και από 23.5.86 (αρ. πρ. 
38462/2188/23.5.86) απαντήσεις του Αθανάσιου Αποστόλη, απο¬ 
φασίζουμε: 

1. Χαρακτηρίζονται ως διατηρητέα τα κτίρια που βρίσκονται: α) 
στην οδό Νοταρά αρ. 17, β) στην οδό Τσαμαδού 34 και γ) στις οδούς 
Νοταρά 29 και Δεληγιάννη 11 στην περιοχή Εξαρχείων της Αθήνας 
φερόμενα ως ιδιοκτησία αντίστοιχα των α) Ίωνα Κυριαζόπουλου και 
Κων/νου - Ερρίκου Γαλάνη, β) Αθανασίου Αποστόλη και γ) Αθανα¬ 
σίου Αποστόλη, όπως φαίνονται σημειωμένα με διαγράμμιση στο σχε¬ 
τικό πρωτότυπο τοπογραφικό σε κλίμακα 1:1000 που θεωρήθηκε 


από τον Προϊστάμενο της Δ/νσης Πολεοδομικών Εφαρμογών με την 
αριθ. 46631/1986 πράξη και που συνοπτικό του αντίτυπο δημοσιεύ¬ 
εται με την παρούσα απόφαση γιατί αποτελούν αξιόλογα δείγματα της 
παραδοσιακής αρχιτεκτονικής και συμβάλλουν στη διατήρηση του πο- 
λεοδομικού ιστού της περιοχής. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση στο φέροντα οργανισμό, η εσωτερική διαρρύθμιση, καθώς 
και επεμβάσεις για λόγους λειτουργικούς των χαρακτηριζομένων ως 
διατηρητέων κτιρίων, εφόσον δεν αλλοιώνεται ο αρχιτεκτονικός χαρα¬ 
κτήρας τους. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των κτιρίων. Επιτρέπεται μόνο η 
τοποθέτηση επιγραφών μικρών διαστάσεων που υποδηλώνουν τυχόν 
χρήση των κτιρίων. 

5. Για οποιαδήποτε επέμβαση στο εξωτερικό και εσωτερικό των 
διατηρητέων κτιρίων, καθώς και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 23 Ιουλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6505 


Αριθ. Τ.Π. 2329 (4) 

Αναστολή οικοδομικών εργασιών και χορήγησης οικοδομικών αδειών 

στην περιοχή της υπ’ αριθ. 6 επαρχιακής οδού (τμήμα: Πάστρα — 

' Αγ. Δημήτριος) Ν. Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων κ.λπ.» όπως μεταγενέστερα τροποποιήθηκε και συμπληρώθηκε 
και ειδικότερα τα άρθρα 8 και 85Α. 

2. Τις διατάξεις του Ν. 1032/1980 «περί συστάσεως Υπουργείου 
Χ.Ο.Π.» (ΦΕΚ 57/Α) και ειδικότερα τα άρθρα 2, 3, 7. 

3. Την παρ. 15 του άρθρου 8 του Ν. 1512/1985. 

4. Ότι συντάχθηκε οριστική μελέτη της υπ’ αριθ. 6 επαρχιακής 
οδού, (τμήμα Πάστρα -'Αγ. Δημήτριος). 

5. Το αρ. 841/1579/6.6.86 έγγραφο της Δ/νσης Τεχν. Υπηρε¬ 
σιών με το οποίο εισηγείται την αναστολή των οικοδομικών εργασιών. 


6. Το με αρ. 17 πρακτικό, θέμα 3ο, της 26.6.1986 του Συμβου¬ 
λίου Χωροταξίας, Οικισμού και Περιβάλλοντος του Νομού Ζακύνθου, 
αποφασίζουμε: 

1. Αναστέλλουμε για έξι (6) μήνες τις οικοδομικές εργασίες και τη 
χορήγηση οικοδομικών αδειών στην εδαφική ζώνη κατά μήκος της 
επαρχιακής οδού Νο 6 (τμήμα Πάστρα — ’ Αγ. Δημήτριος) σε μήκος 
8,5 χλμ. περίπου και για πλάτος όσο φαίνεται στο Τοπογραφικό διά¬ 
γραμμα κλίμακας 1:2000 που συνοδεύει την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ζάκυνθος, 7 Ιουλίου 1986 

Η Νομάρχης 
ΕΥΦΗ Δ. ΜΗΤΩΣΗ 

Αριθ. Τ.Π. 2186 (5) 

Αναστολή οικοδομικών εργασιών και χορήγησης οικοδομικών αδειών 
στην περιοχή της υπ’ αριθ. 4 επαρχιακής οδού (τμήμα: Ζάκυνθος 
— Αμπελόκηποι) Ν. Ζακύνθου. 

Η ΝΟΜΑΡΧΗΣ ΖΑΚΤΝΘΟΤ 
’ Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων κ.λπ.» όπως μεταγενέστερα τροποποιήθηκε και συμπληρώθηκε 
και ειδικότερα τα άρθρα 8 και 85Α. 

2. Τις διατάξεις του Ν. 1032/1980 «περί συστάσεως Υπουργείου 
Χ.Ο.Π.» (ΦΕΚ 57/Α) και ειδικότερα τα άρθρα 2, 3, 7. 

3. Την παρ. 15 του άρθρου 8 του Ν. 1512/1985. 

4. 'Οτι συντάχθηκε οριστική μελέτη της υπ’ αριθ. 4 επαρχιακής 
οδού, (τμήμα Ζάκυνθος - Αμπελόκηποι). 

5. Το με αρ. 716/1378/23.5.86 έγγραφο της δ/νσης Τεχν. Υπη¬ 
ρεσιών με το οποίο εισηγείται την αναστολή των οικοδομικών εργα¬ 
σιών. 


6. Το με αρ. 15 πρακτικό, θέμα 4ο, της 5.6.1986 του Συμβουλίου 
Χωροταξίας, Οικισμού και Περιβάλλοντος του Νομού Ζακύνθου, απο¬ 
φασίζουμε: 

1. Αναστέλλουμε για έξι (6) μήνες τις οικοδομικές εργασίες και τη 
χορήγηση οικοδομικών αδειών στην εδαφική ζώνη σταθερού πλάτους 
40 μ. κατά μήκος της επαρχιακής οδού Νο 4 (τμήμα Ζάκυνθος — 
Αμπελόκηποι) από χ.θ. 0+000 έως χ.θ. 3+000, όπως φαίνετατι στο 
Τοπογραφικό διάγραμμα κλίμακας 1:2000 που συνοδεύει την πα¬ 
ρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ζάκυνθος, 7 Ιουλίου 1986 

Η Νομάρχης 
ΕΥΦΗ Δ. ΜΗΤΩΣΗ 























